Účastník ZPC	
Meno, priezvisko, titul:	Jana Čopíková, Mgr., PhD., Robert Sabo, Mgr., PhD.	
Úsek:	Štátny pedagogický ústav, Oddelenie predškolskej a elementárnej pedagogiky, Oddelenie pre špeciálnu pedagogiku a inklúziu	
	
Zahraničná pracovná cesta	
Miesto konania – štát, mesto:	Anglicko, Burnham	
Organizátor:	Európska agentúra pre špeciálne a inkluzívne vzdelávanie  - European Agency Statistics on Inclusive Education (EASIE)	
Termín:	9.03.2016 – 11.03.2016	
Účel:	Účasť na workshope s problematikou špeciálneho a inkluzívneho vzdelávania za účelom zberu dát a štatistických výkazov k nastavaniu procesov zlepšenia celoživotného inkluzívneho vzdelávania všetkých žiakov na všetkých úrovniach.	
Rokovací jazyk:	Anglický jazyk	
Rámcový program
09.03.2016
- príchod zahraničných participantov
- registrácia zahraničných participantov
10.03.2016
- otvorenie workshopu, privítanie zástupcami organizátorov
- plenárne zasadnutie a diskusia – kde smeruje EASIE
- pohľad na prácu tímov vo Švédsku a Estónsku
- plenárne zasadnutie – predstavenie skupinovej diskusie
- skupinová diskusia – spätná väzba na materiál Methodology Report
- skupinová diskusia – pohľad na zozbierané dáta
11.03.2016
- skupinová diskusia – príprava dát pre najbližší štatistický zber
- ukončenie workshopu, príprava ďalších krokov pre prácu EASIE 	
Stručný priebeh	
Workshop s problematikou špeciálneho a inkluzívneho vzdelávania bol organizovaný Európskou agentúrou pre špeciálne a inkluzívne vzdelávanie. Workshopu sa zúčastnili participanti z 25 krajín, ktorí sa zaoberajú problematikou špeciálneho a inkluzívneho vzdelávania, prípadne pôsobia ako národní koordinátori pre danú krajinu.
Workshop otvorila Amanda Watkins z Európskej agentúry pre špeciálne a inkluzívne vzdelávanie. 
Hlavným cieľom workshopu bolo zhodnotiť dáta o deťoch a žiakoch so špeciálnymi výchovno-vzdelávacími potrebami, ktoré boli skompletizované v roku 2014 (išlo o údaje zbierané pre školský rok 2012/2013).
Špecifický cieľ bol zameraný na spoluprácu bez hraníc – zvýšenie informovanosti, výmena informácií o prioritných oblastiach, uľahčenie spolupráce medzi účastníkmi a nastavenie nových procesov zberu štatistických dát.
Skupinová práca bola zameraná na prípravu spätnej väzby k dokumentu popisujúcemu zber a kompletizovanie dát z jednotlivých zapojených krajín, nastavenie špecifík ďalšieho zberu (zadefinovanie otázok, chápanie problematiky špeciálneho a inkluzívneho vzdelávania v jednotlivých krajinách). Participanti ďalej riešili problém ďalšieho použitia dát, ktoré boli z jednotlivých krajín získané a do diskusie sa dostala aj otázka nového zberu dát – čo je ich pridaná hodnota?, aké sú možnosti ich analýzy a interpretácie?, čo môže byť ich výhodou a nevýhodou. 
Workshop bol ukončený skompletizovaním jednotlivých pripomienok zo skupinových sekcií a načrtnutím ďalšieho postupu práce EASIE.	
Odporúčania a závery	
- zrealizovať pracovné stretnutie a koordinovať aktivity na Slovensku vo vzťahu k EASIE
- pripraviť zber dát pre ďalšie obdobie – potrebná koordinácia medzi viacerými inštitúciami poskytujúcimi údaje do databáz (našich a aj na európskej úrovni)
- propagovať aktivity EASIE  odbornej i laickej verejnosti
- do konca marca 2016 spracovať spätnú väzbu k nástroju určenému pre zber dát
- do 10. júna 2016 pripraviť dáta za školský rok 2014/2015 k prvej analýze a kontrole správnosti údajov (Eurostat + UIPŠ, CVTI + ...)	
Očakávaný prínos	
- koordinovaný postup všetkých spolupracujúcich s EASIE na Slovensku
- zostavenie pracovnej skupiny pod gesciou Ministerstva školstva, vedy, výskumu a športu SR k problematike inkluzívnej edukácie
- koncept inkluzívnej edukácie by mal byť zohľadnený pri tvorbe dlhodobej koncepcie výchovy, vzdelávania a vedy v SR, ktorá sa stala deklarovanou prioritou vlády
- rozšírenie kontaktov na kolegov a kolegyne z viac ako 26 krajín Európy – možnosť nadviazania spolupráce a účasti na spoločných projektoch, implementácie skúseností
- rozšírenie zberu dát o kvalitatívne ukazovatele, ako napr.:
-	definície tzv. špeciálnych výchovno-vzdelávacích potrieb v jednotlivých krajinách,
-	spôsob spolupráce v multidisciplinárnych tímoch,
-	spôsoby financovania edukačného systému, so zameraním najmä na špecifiká financovania opatrení súvisiacich s deťmi a žiakmi vzdelávanými formou tzv. individuálnej edukácie a detí a žiakov financovaných v systéme tzv. špeciálneho školstva...	
Prehľad prinesenej dokumentácie a miesto jej uloženia	
- nástroje a sprievodca k zberu dát pre potreby projektu (v elektronickej podobe u J. Čopíkovej a R. Saba).	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: Mgr. Jana Čopíková, PhD., Mgr. Robert Sabo, PhD.	
Dátum: 16.03.2016	
Správu schválil: Mgr. Petra Fridrichová, PhD., riaditeľka ŠPÚ